"Xoş gəlmisən. Novruzum!"
(«Добро пожаловать, мой Новруз»)
Музыка и слова Сеадет Фарзиевой.
I куплет
Yığışdı bütün ellər,
Yaza salam deməyə,
Gəldi güllər, çiçəklər
Sevinib, rəqs etməyə.
Yaşıl geydi tarlalar:
"Baxın, görün kim gəlib?
Gülər üzlü Novruzum
Bol bərəkət gətirib!"
Припев:
Ay kosa-kosa, gəlsənə,
Bir sevinib-gülsənə.
Qaynayıb-qarışsana,
Bizimlə oynasana.
II куплет
Bahar gəldi çöllərə,
Torpaq oyandı artıq.
Hər vaxt bahar gələndə
Sevinib ucalarıq.
Xoş gəlmisən, Novruzum!
Qədəmlərin mübarək!
Hər tərəfdə nəğmələr,
Dörd tərəfin gül-çiçək.
Припев.
«Добро пожаловать, мой Новруз»
III куплет
Fındıq, qoz, badam, püstə,
Süfrələri bəzəyir,
Şəkərbura, paxlava,
Qonaqları gözləyir.
Qapılar döyüləndə
Soruşuruq: "Kimsən sən?"
Açıb, görürük yerdən
Papaq deyir: "Mənəm, mən!"
Припев.
Для окончания:
Ay kosa-kosa, gəlsənə,
Gəlib salam versənə,
Çömçəni doldursana,
Kosanı yola salsana.
Ay kosa-kosa, gəlsənə,
Bir sevinib-gülsənə.
Qaynayıb-qarışsana,
Bizimlə oynasana.